ผ่านไปผ่านมาแถวนี้ ก็แวะชิมเตี๋ยวเรือร้านเด็ด ที่เด็กเสริฟ (น่าจะชื่อ เจ๊อ้วน) แนะนำจานเด็ด พร้อมวาจาจิกกัดไปด้วย 'น้องค่ะ เตี๋ยวเรือต้องกินเผ็ดนิดนะ ไม่งั้นไม่อร่อย'

เริ่มจานร้อนกับ หมูสะเต๊ะ รองท้องที่หมักรสชาติโดดอร่อยกว่าร้านเต๊ะทั่วไป กินเพลินๆรอเตี๋ยวได้อย่างลงตัว

จานเด็ดต้องยกให้ เส้นเล็กตกสด ใส่สไบริ้ว เส้นลวกได้เหนียวนุ่ม ติที่น้ำซุปไม่ร้อนถึงใจ เนื้อสดอร่อย พร้อมสไบเด้งๆ อร่อยจนต้องอุทานออกมา ขณะรับประทาน เด็ดใบโหระพาและผักชีลาว ที่ต้องยกให้เป็นพระเอก เพราะมันเข้ากับเตี๋ยวเรือได้อย่างกับแต่งงานกันมา น้ำซุปปรุงเผ็ดได้หอม พริกแห้งคั่ว อร่อยครับกินไปสามชามจุกพอดี

ตบท้ายด้วย ขนมถ้วยที่ล้างปากได้อย่างดี แนะนำรสใบเตย ที่ชิมความหอมใบเตยได้ชัดๆ ขนมถ้วยมีอีกสองรสชาติ ดอกอัญชัญและมะพร้าวอ่อน ให้คุณได้เลือกตามอัธยาศัย